ژوئیه نین 13-ده آذربایجان جمهوریتی‌نین پرزیدئنتی الهام علی یئوین صدرلیگی ایله تهلوکه‌سیزلیک شوراسی‌نین ایجلاسی کئچیریلیب.
دونن گونورتا ساعات‌لاریندا ارمنیستان آذربایجان-ارمنیستان دؤولت سرحدی‌نین توووز ایستیقامتینده نؤوبتی حربی تخریبات تؤردیب. بیرینجی دفعه دئییل کی، دؤولت سرحدینده ارمنیستان طرفیندن حربی تخریبات‌لار تؤردیلیر. سون بیر نئچه آی عرضینده بو حربی تخریبات‌لار نتیجه‌سینده بیزیم هربچی‌لریمیز، عینی زاماندا، سیویل شخص‌لر هلاک اولموش‌دور. دونن گونورتا ساعات‌لاریندا اونلارین نؤوبتی تخریباتی نتیجه‌سینده بیر نئچه هربچیمیز هلاک اولموش‌دور. قفلتن بیزیم حربی پوستوموزا توپ آتشی آچیلیب و بو چیرکین عمل نتیجه‌سینده هربچی‌لریمیز هلاک اولوب و یارالانیب. الله شهیدلریمیزه رهمت ائتسین، یارا‌لی هربچی‌لریمیزه الله‌دان شفا دیلییرم.
دئیه بیلرم کی، ارمنیستانین نؤوبتی تخریباتی‌نین قارشی‌سی قتیتله آلینمیش‌دیر، لازیمی جاواب وئریلمیش‌دیر. هربچی‌لریمیزین قصاصی آلینمیش‌دیر. ارمنیستان طرفی‌نین بوتون جهدلری ایفلاسا اوغرادی، آذربایجان اؤز دؤولت سرحدینی قورودو و ارمنیستان عسگرلری بیر سانتیمئتر بئله آذربایجان تورپاغینا کئچه بیلممیش‌لر.
بو گون سرحدده گرگین وضعیت داوام ائدیر. دونن گئجه بوتون عایدیتی قوروم‌لارلا، قوموتانلار ایله علاقه‌ده ایدیم. بو گون سحر تئزدن ده منه اوپراتیو معلومات وئریلیب و سرحدده وضعیت ثابیتلشمه‌ییب. بوتون مسئولیتی ارمنیستانین حربی-سیاسی رهبرلیگی داشیییر. چونکی محض ارمنیستان رهبرلیگی‌نین ایکی یوزلو و ریاکار فعالیتینه گؤره بئله حادثه‌لر باش وئریر. بیر طرف‌دن، اولوسلار آراسی ایجتیمایته مراجعت ائدیر و ارمنیستان-آذربایجان قوشون‌لاری‌نین تماس خطینده آتشکس رژیمی‌نین محملندیریلمه‌سی اوچون کؤمک خواهیش ائدیر. دیگر طرف‌دن، حربی تخریبات‌لار تؤره‌ده‌رک آذربایجان اراضی‌سینه باسقین ائتمک ایستییر، موضع لریمیزی ضبط ائتمک ایستییر، سیویل اهالینی، کندلریمیزی آتشه توتور. بو چیرکین و مکرلی سیاست ارمنیستانی اوچوروما آپارا‌جاق. بوتون مسئولیت ارمنیستانین رهبرلیگی اوزرینه دوشور. آذربایجان اؤز اراضی بوتؤو‌لوگونو بوندان سونرا دا قورویا‌جاق، اؤز سرحدلریمیزی قورویا‌جاق. دونن گونورتا ساعات‌لاریندا و بو گون گئجه دوشمنه وورولموش سارسیدیجی ضربه‌لر بیر داها اونو گؤستردی. هلاک اولان هربچی‌لریمیزین قصاصی آلیندی و اونلارین قانی یئرده قالماییب و قالمایا‌جاق.
بو چیرکین عمل‌لره ال آتماق اونلارین تجاوزکار سیاستی‌نین تظاهرودور. بو سیاستی منطق ایله ایضاح ائتمک مومکون دئییل. چونکی بو سیاست اولدوقجا ضدیت‌لی‌دیر و بو سیاست ارمنیستان اوچون بؤیوک تهلوکه منبعی ‌دیر. چونکی من دفعه‌لرله دئمیشم، بیر داها دئمک ایستییرم کی، آذربایجان هئچ واخت ایشغال ائدیلمیش تورپاق‌لاری‌نین بو وضعیتده قالماسی ایله باریشمایا‌جاق، ایشغاللا باریشمایا‌جاق و الیندن گلنی ائده‌جک کی، اؤز اراضی بوتؤو‌لوگونو برپا ائتسین.
اولوسلار آراسی تشکیلات‌لارا موافیق مراجعت‌لر ائدیلیب و اوپراتیو وضعیت ایمکان وئرن کیمی بیز آذربایجان-دا فعالیت گؤسترن خاریجی اؤلکه‌لرین حربی نماینده‌لرینی همین اراضییه دعوت ائدجییک، اونلار اؤز گؤزلری ایله وضعیتی گؤرسون‌لر. گؤرسون‌لر کی، کیم بو حربی تخریباتی تؤردیب. بو حربی تخریبات نتیجه‌سینده نه لر باش وئریب و کیم وضعیتین گرگینلشمه‌سینه جاوابدئه‌لیک داشیییر. بیزیم ایشیمیز حاق ایشی‌دیر و آذربایجان اؤز پرینسیپیال موضعیندن بیر آددیم گئری آتمایا‌جاق.
بیلدیگینیز کیمی، ارمنیستاندا داخیلی وضعیت آرتیق بحرانلی حده چاتیب. داخیلی چاخناشما‌لار گئنیش وسعت آلیب. عینی زاماندا، اؤلکه‌میزین سون واخت‌لار الده ائتدیگی اولوسلار آراسی اوغورلار اونلاری چوخ ناراحات ائدیر و اونلاردا پاخیل‌لیق حیسینی داها دا گوجلندیریب. خصوصیله، اولوسلار آراسی تشکیلات‌لار چرچیوه‌سینده اوغورلو فعالیتیمیز، سون مودت عرضینده بوتون آپاریجی اولوسلار آراسی تشکیلات‌لار طرفیندن ارمنیستان-آذربایجان داغلیق قاراباغ موناقیشه‌سی ایله باغلی وئریلمیش آچیقلاما‌لار، قبول ائدیلمیش قرارلار، اؤلکه‌میزین اراضی بوتؤو‌لوگونون دستکلنمه‌سی، البته کی، ارمنیستانین موناقیشه ایله باغلی موضع ‌لرینه چوخ جدی ضربه ووروبدور. عینی زاماندا، معتبر کورسولردن منتظم اولا‌راق هم موناقیشه‌نین تاریخی ایله، هم بؤلگه‌نین تاریخی ایله باغلی گتیردیگیمیز کونکرت فاکت‌لار، ایناندیریجی اساسلاندیرما‌لار، البته کی، اونلارین تبلیغاتینی آلت-اوست ائدیر. آرتیق بوتون دونیا بیلیر کی، داغلیق قاراباغ از‌لی تاریخی آذربایجان تورپاغی‌دیر و بونو تصدیقله‌ین کیفایت قدر سندلر وار و بو سندلری بیز ایندی گئنیش اولوسلار توپلوما تقدیم ائدیریک. عینی زاماندا، بوتون دونیا داغلیق قاراباغی آذربایجانین آیریلماز حیسه‌سی کیمی تانیییر. بونو دا تصدیقله‌ین کیفایت قدر چوخ اولوسلار آراسی سندلر و آچیقلاما‌لار وار. او جمله‌دن بو یاخین‌لاردا قوندارما “داغلیق قاراباغ جمهوریتی”ندا کئچیریلمیش قوندارما “سئچکی‌لر” نینکی هئچ بیر اؤلکه طرفیندن تانینمادی، حتی بوتون آپاریجی اولوسلار آراسی تشکیلات‌لار، قونشو اؤلکه‌لر و بو مسئله ایله مشغول اولان اؤلکه‌لر بو سئچکی‌لری پیسله‌دی‌لر. بئله‌لیکله، بیر داها اؤلکه‌میزین اراضی بوتؤو‌لوگونه دستک ایفاده اولوندو، بیر داها آچیق گؤستریلدی کی، داغ‌لیق قاراباغ آذربایجانین آیریلماز حیسه‌سی‌دیر.
